Anexa 1
STRATEGIA ANUALA DE ACHIZIŢIE PUBLICǍ A  COMUNEI PUIESTI, JUDEȚUL VASLUI,
pentru anul 2023
1. Noţiuni introductive

Având in vedere prevederile art. 11, 12, 13 şi 15 din Normelemetodologice de aplicare a prevederilor referitoare la atribuirea contractului de achiziţie publică/acordului - cadru din l.egea nr. 98/2016 privind achiziţiile publice, aprobate prin Hotărârea Guvernului nr. 395/2016 cat si Ordinul preşedintelui Agenţiei Naţionale pentru Achiziţii Publice nr. 281/2016 privind stabilirea formularelor standard ale Programului anual al achiziţiilor publice , comuna PUIESTI, judeţul VASLUI a procedat la întocmirea prezentei strategii care cuprinde totalitatea proceselor de achiziţie publică planificate a fi lansate de o autoritate contractantă pe parcursul unui an bugetar la nivelul autorităţii contractante.
 Autoritatea contractantă utilizează ca informaţii pentru elaborarea strategiei anuale de achiziţii cel puţin următoarele elemente estimative:
a) necesităţi identificate la nivel de autoritate contractantă ca fiind necesar a fi satisfăcute ca rezultat al unui proces de achiziţie, aşa cum rezultă acestea din solicitările transmise de toate compartimentele din cadrul autorităţii contractante;
b) valoarea estimată a achiziţiei corespunzătoare fiecărei necesităţi;
c) capacitatea profesională existentă la nivel de autoritate contractantă pentru derularea unui proces care să asigure beneficiile anticipate;
d) resursele existente la nivel de autoritate contractantă şi. după caz, necesarul de resurse suplimentare externe, care pot fi alocate derulării proceselor de achiziţii publice.
Strategia anuala de achzitie publica se realizează în ultimul trimestru al anului anterior anului căruia îi corespund procesele de achiziţie publică cuprinse în aceasta, şi se aprobă de către conducătorul autorităţii contractante.
Autoritatea contractantă are dreptul de a opera modificări sau completări ulterioare în cadrul strategiei anuale de achiziţie publică, modificări/completări care se aprobă conform prevederilor alin. (3) din HG 395/2016.

In cazul în care modificările au ca scop acoperirea unor necesităţi ce nu au fost cuprinse iniţial în strategia anuală de achiziţii publice, introducerea acestora în prezenta strategie este condiţionată de identificarea surselor de fi nanţare.
2. Etapele procesului de achiziţie publică care vor fi parcurse in anul 2023
Atribuirea unui contract de achiziţii publică este rezultatul unui proces ce se derulează în mai multe etape.

COMUNA PUIESTI are obligaţia de a se documenta şi de a parcurge pentru fiecare proces de achiziţie publică trei etape distincte:
a) etapa de planificare/pregătire, inclusiv consultarea pieţei;
b) etapa de organizare a procedurii şi atribuirea contractului;
c) etapa postatribuire contract, respectiv executarea şi monitorizarea implementării contractului.
Etapa de planificare/pregătire a unui proces de achiziţie publică se iniţiază prin identificarea necesităţilor şi elaborarea referatelor de necesitate şi se încheie cu aprobarea de către conducătorul autorităţii contractante/unităţii de achiziţii centralizate a documentaţiei de atribuire, inclusiv a documentelor - suport, precum şi a strategiei de contractare pentru procedura respectivă.
Strategia de contractare este un document al fiecărei achiziţii cu o valoare estimată egală sau mai mare decât pragurile valorice stabilite la art. 7 alin. (5) din Legea nr. 98/2016 actualizata in anul 2022, iniţiată de autoritatea contractantă şi este obiect de evaluare a ANAP, în condiţiile stabilite la art. 23 H.G. nr. 395/2016, odată cu documentaţia de atribuire, referitor la aspectele prevăzute la alin. (3) lit. b) şi 0 din G.G.R nr. 395/2016.
Prin intermediul strategiei de contractare, se documentează deciziile din etapa de planificare/pregătire a achiziţiei în legătură cu:
a) relaţia dintre obiectul, constrângerile asociate şi complexitatea contractului, pe de o parte, şi resursele disponibile la nivel de autoritate contractantă pentru derularea activităţilor din etapele procesului de achiziţie publică, pe de altă parte;
b) procedura de atribuire aleasă, precum şi modalităţile speciale de atribuire a contractului de achiziţie publica asociate, dacă este cazul:
c) tipul de contract propus şi modalitatea de implementare a acestuia;
d) mecanismele de plată în cadrul contractului, alocarea riscurilor în cadrul acestuia, măsuri de gestionare a acestora, stabilirea penalităţilor pentru neîndeplinirea sau îndeplinirea defectuoasă a obligaţiilor contractuale;
e) justificările privind determinarea valorii estimate a contractului/acordului - cadru, precum şi orice alte elemente legate de obţinerea de beneficii pentru autoritatea contractantă şi/sau îndeplinirea obiectivelor comunicate la nivelul sectorului administraţiei publice în care activează autoritatea contractantă:
f) justificările privind alegerea procedurii de atribuire in situatiile prevazute la art. 69 alin. (2) - (5) din Legea nr. 98/2016 şi. după caz, decizia de a reduce termenele în condiţiile legii, decizia de a nu utiliza împărţirea pe loturi, criteriile de calificare privind capacitatea şi, după caz. criteriile de selecţie, criteriul de atribuire şi factorii de evaluare utilizaţi;
g) obiectivul din strategia locală/regională/naţională de dezvoltare la a cărui realizare contribuie contractul/acordul - cadru respectiv, dacă este cazul:
h)  orice alte elemente relevante pentru îndeplinirea necesităţilor autorităţii contractante.
Etapa de organizare a procedurii şi atribuire a contractului/acordului - cadru începe prin transmiterea documentaţiei de atribuire în SEAP şi se finalizează odată cu intrarea în vigoare a contractului de achiziţie publică.
3. Programul anual al achiziţiilor publice

În cadrul strategiei anuale de achiziţie publică, autoritatea contractanţi are obligaţia de a elabora Programul anual al achiziţiilor publice, ca instrument managerial utilizat pentru planificarea şi monitorizareaportofoliului de procese de achiziţie la nivel de autoritate contractantă, pentru planificarea resurselor necesare derulării proceselor şi pentru verificarea modului de îndeplinire a obiectivelor din strategia locală/regională/naţională de dezvoltare, acolo unde este aplicabil.
Programul anual al achiziţiilor publice se elaborează pe baza referatelor de necesitate transmise de compartimentele autorităţilor contractante şi cuprinde totalitatea contractelor de achiziţie publică/acordurilor - cadru pe care autoritatea contractantă intenţionează să le atribuie in decursul anului următor.
Atunci când stabileşte programul anual al achiziţiilor publice, autoritatea contractantă are obligaţia de a ţine cont de:
a) necesităţile obiective de produse, servicii şi lucrări;
b) gradul de prioritate a necesităţilor prevăzute la lit. a);
c) anticipările cu privire la sursele de finanţare ce urmează a fi identificate. După aprobarea bugetului propriu, autoritatea contractantă are obligaţia de a-şi actualiza programul anual al achiziţiilor publice in funcţie de fondurile aprobate.
Programul anual al achiziţiilor publice trebuie să cuprindă cel puţin informaţii referitoare la:
a) obiectul contractului de achiziţie publică/acordului - cadru;
b) codul vocabularului comun al achiziţiilor publice (CPV);
c) valoarea estimată a contractului/acordului - cadru ce urmează a fi atribuit ca rezultat al derulării unui proces de achiziţie, exprimată in lei. fară TVA; 
d) sursa de finanţare;
e) procedura stabilită pentru derularea procesului de achiziţie:
f) data estimată pentru iniţierea procedurii;
g) data estimată pentru atribuirea contractului;
h) modalitatea de derulare a procedurii de atribuire, respectiv online sau
offline.
După definitivarea programului anual al achiziţiilor publice, autoritatea contractantă are obligaţia de a publica semestrial în SEAP extrase din acesta, precum şi orice modificări asupra acestora, în termen de 5 zile lucrătoare, extrase care se referă la:
a) contractele/acordurile - cadru de produse şi/sau servicii a căror valoare estimată este mai mare sau egală cu pragurile prevăzute la art. 7 alin. (1) din
Legea nr. 98/2016 , actualizata in 2022
b) contractele/acordurile - cadru de lucrări a căror valoare estimată este mai mare sau egală cu pragurile prevăzute la art. 7 alin. (5) din Legea nr. 98/2016, actualizata in anul 2022
Conform art. 14 din H.G. nr. 395/2016, autoritatea contractantă, prin compartimentul intern specializat în domeniul achiziţiilor, are obligaţia de a tine evidenţa achiziţiilor directe de produse, servicii şi lucrări, ca parte a strategiei anuale de achiziţii publice.
Achiziţiile directe se regăsesc in anexa la proiectul programului anual al achiziţiilor publice pentru anul 2023, anexa la prezenta strategie.
Ţinând cont de Ordinul preşedintelui Agenţiei Naţionale pentru Achiziţii Publice nr. 281/2016 privind stabilirea formularelor standard ale Programului anual al achiziţiilor publice şi Programului anual al achiziţiilor sectoriale, s-a întocmit proiectul programului anual al achiziţiilor publice împreuna cu anexele lui pentru anul 2023 care este anexa la prezenta strategie.
Avand in vedere noua legislatie privind achizitiile publice, ca document de politica interna, COMUNA PUIESTI , considera ca sistemul propriu de control intern trebuie sa acopere toate fazele procesului de achizitii publice de la pregatirea achizitiei pana la executarea contractului, iar cerintele efective trenuie diferentiate in functie de complexitatea contractului de achizitie publica care urmeaza a fi atribuit.

De asemenea, avand in vedere standardele de control intern pentru gestionarea efectiva a procesului de achizitii publice , controlul intern va trebui sa includa cel putin urmatoarele faze :pregatirea achizitiilor , redactarea documentatiei de atribuire , desfasurarea procedurii de atribuire , impementarea contractului.

4. Puncte tari/puncte slabe

4.1. Puncte tari:
- spatiul in care functioneaza Compartimentul este dotat cu echipamente (calculatoare, imprimante copiatoare, etc), retea internet, telefonie, acces la platforma SEAP, necesare desfasurarii activitatii de achizitie publica;

  4.2. Puncte slabe:
- nu exista personal angajat pentru functia publica prevazuta in statul de functii pentru Compartimentul achizitii publice,– nu se poate constitui Compartimentul intern specializat in domeniul achizitiilor neavand minimum trei persoane, dintre care cel putin doua treimi avand studii superioare precum si specializari in domeniul achizitiilor;

- in cadrul COMUNA PUIESTI nu exista specialisti pentru toate domeniile in care se deruleaza achizitii publice, care sa poata intocmi Caiete de sarcini/specificatii tehnice si sa participe ca membrii in comisiile de evaluare.
- in conformitate cu prevederile art. 2 alin (6) di HG nr. 395/2016, COMUNA PUIESTI va achizitiona servicii auxiliare achizitiei, constand in servicii de consultanta in achizitii publice in vederea sprijinirii activitatilor aferente achizitiilor publice.

5. Excepţii
Potrivit art. 13 din H.G. nr. 395/2016 autoritatea contractantă are obligaţia de a elabora distinct pentru flecare proiect finanţat din fonduri nerambursabile în parte un program al achiziţiilor publice aferent proiectului respectiv.

Având în vedere dispoziţiile art. 2 al. 2 din Legea nr. 98/2016 privind achiziţiile publice precum şi ale art. 1 din HG nr.395/2016, cu referire la exceptările de la legislaţia achiziţiilor publice a achiziţiilor de produse, servicii si/sau lucrări care nu se supun regulilor legale, Comuna PUIESTI va proceda la achiziţia de produse, servicii şi/sau lucrări exceptate, pe baza propriilor proceduri interne de atribuire cu respectarea principiilor care stau la baza atribuirii contractelor de achiziţie publică respectiv nediscriminarea, tratamentul egal, recunoaşterea reciprocă, transparenţa, proporţionalitatea, asumarea răspunderii.

Procedurile interne proprii se vor revizui in prima parte a anului 2023
La revizuirea procedurilor interne proprii, se va ţine cont în mod obligatoriu şi de luarea tuturor măsurilor necesare pentru a evita apariţia unor situaţii de natură să determine existenţa unui conflict de interese şi/sau împiedicarea, restrângerea sau denaturarea concurenţei. 

COMUNA PUIESTI va derula toate procedurile de achiziţie numai prin sistemul electronic al achiziţiilor publice SEAP. 
Utilizarea altor mijloace (offline) se va putea realiza numai în condiţiile legii şi numai pentru situaţiile expres reglementate prin lege, achiziţiile directe se vor derula offline doar în cazuri temeinic justificate.
In cazul achizitiei directe, COMUNA PUIESTI are obligatia de a utiliza catalogul electronic pus la dispozitie de SEAP.

(1)Autoritatea contractantă are obligaţia publicării unui anunţ de participare şi/sau de atribuire în Jurnalul Oficial al Uniunii Europene în cazul achiziţiilor a căror valoare estimată, fără TVA, este egală sau mai mare decât următoarele praguri valorice:
a)26.093.012 lei, pentru contractele de achiziţie publică/acordurile-cadru de lucrări;

b)678.748 lei, pentru contractele de achiziţie publică/acordurile-cadru de produse şi de servicii;

c)1.042.363 lei, pentru contractele de achiziţii publice/acordurile-cadru de produse şi de servicii atribuite de consiliul judeţean, consiliul local, Consiliul General al Municipiului Bucureşti, precum şi de instituţiile publice aflate în subordinea acestora;

d)3.636.150 lei, pentru contractele de achiziţie publică/acordurile-cadru de servicii care au ca obiect servicii sociale şi alte servicii specifice, prevăzute în anexa nr. 2.

(2)Autoritatea contractantă are obligaţia de a atribui contractele de achiziţie publică/acordurile-cadru şi de a organiza concursurile de soluţii care privesc achiziţii publice a căror valoare estimată este mai mică decât pragurile corespunzătoare prevăzute la alin. (1) prin aplicarea unei proceduri simplificate, cu respectarea principiilor prevăzute la art. 2 alin. (2) .
(3)Condiţiile şi modalităţile de aplicare a procedurii simplificate prevăzute la alin. (2) presupun cel puţin termene mai scurte decât cele prevăzute în cuprinsul prezentei legi şi formalităţi procedurale reduse faţă de cele prevăzute în cuprinsul acesteia pentru atribuirea contractelor de achiziţie publică, acordurilor-cadru şi concursurilor de soluţii a căror valoare estimată este mai mare decât pragurile corespunzătoare prevăzute la alin. (1).
(4)Autoritatea contractantă are dreptul de a achiziţiona direct produse sau servicii în cazul în care valoarea estimată a achiziţiei, fără TVA, este mai mică de 270.120 lei, respectiv lucrări, în cazul în care valoarea estimată a achiziţiei, fără TVA, este mai mică de 900.400 lei.

(5)Angajamentul legal prin care se angajează cheltuielile aferente achiziţiei directe poate lua forma unui contract de achiziţie publică sau a unei comenzi ori a altui tip de document încheiat în condiţiile legii, inclusiv în cazul achiziţiilor iniţiate prin intermediul instrumentelor de plată ce permit posesorului să le utilizeze în relaţia cu comercianţii în vederea efectuării de plăţi, fără numerar, pentru achiziţionarea de produse, servicii şi/sau lucrări prin intermediul unui terminal, cum ar fi, dar fără a se limita la acestea, cardurile de plată şi/sau portofele electronice.
(6)În cazul achiziţiei directe, autoritatea contractantă:

a)are obligaţia de a utiliza catalogul electronic pus la dispoziţie de SEAP sau de a publica un anunţ într-o secţiune dedicată a website-ului propriu sau al SEAP, însoţit de descrierea produselor, serviciilor sau a lucrărilor care urmează a fi achiziţionate, pentru achiziţiile a căror valoare estimată este mai mare de 200.000 lei, fără TVA, pentru produse şi servicii, respectiv 560.000 lei, fără TVA, pentru lucrări;

b)are obligaţia de a consulta minimum trei operatori economici pentru achiziţiile a căror valoare estimată este mai mare de 140.000 lei, fără TVA, pentru produse şi servicii, respectiv 300.000 lei, fără TVA, pentru lucrări, dar mai mică sau egală cu valoarea menţionată la lit. a) ; dacă în urma consultării autoritatea contractantă primeşte doar o ofertă valabilă din punctul de vedere al cerinţelor solicitate, achiziţia poate fi realizată;
c)are dreptul de a achiziţiona pe baza unei singure oferte dacă valoarea estimată a achiziţiei este mai mică sau egală cu 140.000 lei, fără TVA, pentru produse şi servicii, respectiv 300.000 lei, fără TVA, pentru lucrări;
d)are dreptul de a plăti direct, pe baza angajamentului legal, fără acceptarea prealabilă a unei oferte, dacă valoarea estimată a achiziţiei este mai mică de 9.000 lei, fără TVA.

(7)Autoritatea contractantă are obligaţia trimestrial de a transmite în SEAP o notificare cu privire la achiziţiile directe, grupate pe necesitate, care să cuprindă cel puţin obiectul, cantitatea achiziţionată, valoarea şi codul CPV, cu excepţia achiziţiilor realizate prin utilizarea catalogului electronic SEAP, în baza prevederilor alin. (7) lit. a).”Angajamentul legal prin care se angajeaza cheltuielile aferente achizitiei directe poate lua forma unui contract de achizitie publica sau al unei comenzi ori a altui tip de document inchieiat in conditiile legii , inclusiv in cazul achizitiilor initiate prin intermediul instrumentelor de plata ce permit posesorului sa le utilizeze in relatia cu comerciantii in vederea efectuarii de plati, fara numerar , pentru achizitionarea de produse, servicii si /sau lucrari.
Prezenta strategie anuala de achiziţii pentru anul 2023 se va aproba prin act administrativ si se poate modifica conform art. 11 alin. 4 si alin. 5 din H.G.R 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publica/acordului-cadru din Legea nr. 98/2016 privind achiziţiile publice actualizata.

